Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 2 Pv 113/14/5508	Ružomberok, 30.6.2014
EEČ : 2-42-94-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Ružomberok
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
obv. XXXXX vyhlásil, že spáchal skutok pre ktorý je stíhaný, poškodený požadoval od obvineného náhradu škody vo výške 800,- Eur, ktoré odovzdal obvinený poškodenému počas mediácie. Obv. XXXXX dňa 22.06.2014 zložil na účet Okresnej prokuratúry v Ružomberku peňažnú sumu na všeobecne prospešné účely vo výške 50,- Eur, pričom adresátom tejto sumy je Občianske združenie Za rozvoj gymnázia - Pro gymnasio, so sídlom ulica Š. Moyzesa 21, 03401 XXXXX, IČO: 37906097, číslo účtu 7936688/5200, vedený v OTP Banke, a. s., pobočka XXXXX, kde z uvedených súm patrí štátu na peňažnú pomoc obetiam trestnej činnosti 50% podľa osobitného zákona. 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Okresný dopravný inšpektorát v Ružomberk pod spisovou značkou ORP-20/DI-RK-2014.
dňa 21.02.2014 v čase o 09:00 h vykonával jazdu na osobnom motorovom vozidle zn. Škoda Fábia, ev. č. RK469BF po ceste I/18 km 519,900 v Ružomberku pri kasárňach v pravom jazdnom pruhu v smere na Liptovský Mikuláš, pričom pri prechádzaní z pravého jazdného pruhu do ľavého jazdného pruhu nedal prednosť vodičovi XXXXX, nar. 15.03.1967, ktorý vykonával jazdu v ľavom jazdnom pruhu v smere na Liptovský Mikuláš na nákladnom motorovom vozidle značky Daf FT XF, ev. č. NR950HE s návesom značky Krone SD, ev. č. NR510YN, následkom čoho došlo k nárazu a vozidlo značky Škoda Fábia po náraze prešlo do protismernej časti vozovky, kde sa zrazilo s osobným motorovým vozidlom značky Škoda Felícia, ev. č. RK113BF, ktoré v smere z Liptovského Mikuláša na Žilinu v pravom jazdnom pruhu viedol vodič XXXXX, nar. XXXXX, ktorý pri dopravnej nehode utrpel zranenia a to, natiahnutie väzivovo-svalového aparátu krčnej chrbtice, pomliaždenie prednej časti hrudníka, ktorých doba práceneschopnosti, liečenia a obmedzenia obvyklého spôsobu života bola znaleckým posudkom určená v trvaní 4 týždňov, pri dopravnej nehode došlo k poškodeniu vozidiel v celkovej výške najmenej 5000,- Eur,  obvinený svojím konaním porušil ustanovenie § 10 ods. 6, § 9 ods. 1 zákona č. 8/2009 Z. z. o cestnej premávke s poukazom na § 137 ods. 2 písm. c), i), k) citovaného zákona,

Odôvodnenie: 
           Uznesením povereného príslušníka OR PZ ODI XXXXX sp. zn. ORP-20/DI-RK-2014 z 25.03.2014 bolo podľa § 206 ods. 1 Trestného poriadku vznesené obvinenie XXXXX pre prečin ublíženia na zdraví podľa § 158 Trestného zákona, na tom skutkovom základe tak, ako je to uvedené vo výrokovej časti tohto uznesenia.

     	Preskúmaním príslušného spisového materiálu som zistil, že v predmetnej veci  sa  koná  o prečine, na  ktorý zákon ustanovuje trest odňatia slobody,  ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

           Obv. XXXXX a poškodený uzavreli dňa 22.06.2014 pred probačným a mediačným úradníkom na Okresnom súde v Ružomberku dohodu o zmieri, v rámci ktorej poškodený požadoval od obvineného náhradu škody vo výške 800,- Eur, ktorú obvinený poškodenému odovzdal počas mediácie.

    	 Obv. XXXXX slobodne, vážne, zrozumiteľne a určito vyhlásil, že spáchal skutok, za ktorý je stíhaný.	

Obv. XXXXX zložil na účet Okresnej prokuratúry v Ružomberku peňažnú sumu vo výške 50,- Eur, pričom adresátom sumy 25,- Eur je Občianske združenie Za rozvoj gymnázia - Pro gymnasio, so sídlom ulica Š. Moyzesa 21, 03401 XXXXX, IČO: 37906097, číslo účtu 7936688/5200, vedený v OTP Banke, a. s., pobočka XXXXX, kde zo sumy 50,- Eur patrí štátu na peňažnú pomoc obetiam trestnej činnosti 50% podľa osobitného zákona. 

Poškodený spolu s obvineným pri uzatváraní zmieru uviedli, že súhlasia s výškou sumy určenej na všeobecne prospešné účely, ktorú obvinení zložili na účet Okresnej prokuratúry XXXXX. 

Táto suma je primeraná závažnosti spáchaného trestného činu.

Obv. XXXXX a poškodený s týmto spôsobom vybavenia veci v prípravnom konaní vyslovili súhlas. 
 
Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 

Preto som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Stankoviansky
prokurátor